仙吕・一半儿病酒
作者：徐再思
朝代：元

paragraphs: 昨宵中酒懒扶头，今日看花惟袖手，害酒愁花人问羞。
病根由，一半儿因花一半儿酒。
落花河阳香散唤提壶，金谷魂消啼鹧鸪，隋苑春归闻杜宇。
片红无，一半儿狂风一半儿雨。
春情眉传雨恨母先疑，眼送云情人早知，口散风声谁唤起。
这别离，一半儿因咱一半儿你。